laion/Wikipedia-Exotic huggingface dataset:
יואן גופראן

יואן גופראן (בצרפתית: Yoan Gouffran; נולד ב-25 במאי 1986 בולינב-סן-ג'ורג') הוא כדורגלן צרפתי המשחק בעמדת החלוץ. גופראן החל את הקריירה שלו בקבוצת כדורגל מעיר הולדתו בשם הכוכב האדום פריז, וב-2001 עבר למחלקת הנוער של קן. לאחר שנתיים בקבוצת הנוער של קן, הוא קודם לקבוצה הבוגרת של המועדון בשנת 2003. בשתי עונותיו הראשונות בקבוצה הוא לא הרבה לקבל דקות משחק, ושותף בעשרה משחקים בלבד בשתיהן יחד. בעונת 2005/2006 הפך גופראן לשחקן מרכזי בקבוצה הבוגרת של קון, ששיחקה בליגת המשנה, שותף במדיה 32 פעמים והבקיע את שעריו הראשונים בקריירת הבוגרים. בעונת 2006/2007 הוא הגיע לשיאו כאשר כבש 15 שערים ב-37 משחקים, והוביל את קון לעלייה לליגת העל הצרפתית. הוא זכה בתואר השחקן המצטיין של ליגת המשנה באותה עונה. בעונת 2007/2008 הוא המשיך את הצטיינותו, כאשר כבש עשרה שערים ובישל שבעה נוספים, וסייע לקון לסיים במקום ה-11 בליגה. בעקבות הכישרון שהפגין, עבר גופראן בפתיחת עונת 2008/2009 לקבוצת ז'ירונדן דה בורדו, שם הצטרף לחברו לנבחרת הצעירה של צרפת, יואן גורקוף. במדי בורדו הוא ערך את הופעת הבכורה בקריירה שלו בליגת האלופות. גופראן היה מהשחקנים המצטיינים בבורדו במהלך העונה, וסייע לקבוצתו לזכות באליפות צרפת על חשבונן של אולימפיק ליון ואולימפיק מרסיי. הוא אף כבש במחזור האחרון של העונה את השער שהבטיח לבורדו את האליפות, נגד קבוצתו הקודמת, קון, כאחד משני שערי ליגה שלו בעונה זו. הוא זכה עם בורדו גם בגביע הליגה הצרפתית. בינואר 2013 חתם בניוקאסל יונייטד. ערך את הופעתו הבכורה בקבוצה ב-29 בינואר נגד אסטון וילה בניצחון 1–2. בין השנים 2005 ו-2008 שיחק גופראן בקביעות בנבחרת הצעירה של צרפת. הוא העפיל עם הנבחרת לאליפות אירופה עד גיל 21 ב-2006, וסייע לה לעלות לחצי גמר הטורניר, תוך שהוא כובש במסגרתו שער אחד. במוקדמות אליפות אירופה של 2007 הוא העפיל עם הנבחרת עד לשלב הפלייאוף, שם היא הפסידה לנבחרת ישראל ולא העפילה לאליפות עצמה. בסך הכול ערך גופראן 22 הופעות במדי נבחרת זו וכבש שלושה שערים. מדיה וקבצים בנושא יואן גופראן בוויקישיתוף יואן גופראן, באתר Transfermarkt יואן גופראן, באתר Soccerway יואן גופראן, באתר BDFutbol יואן גופראן, באתר WorldFootball.net יואן גופראן, באתר FootballDatabase.eu יואן גופראן, באתר ESPN דף השחקן באתר התאחדות הכדורגל הצרפתית פרופיל וסטטיסטיקות באתר Soccernet
בראהמי

בראהמי (בסנסקריט: ब्राह्मी, Brāhmī) היא אחת מצורות כתב ההברות הקדומות ששמשו בהודו העתיקה. מהבראהמי התפתחו רוב הכתבים המאוחרים הנפוצים בדרום ודרום-מזרח אסיה (להוציא את אלו המבוססים על הכתב הסיני), אולם כבר בימי הביניים נשכחה צורת כתב זו לחלוטין. הכתב הבראהמי פוענח רק במאה ה-18. הכתובות הקדומות ביותר בכתב הבראהמי הן כתובותיו של המלך אשוקה. בקרב החוקרים ההודיים רווחת ההנחה[דרוש מקור] כי מקורו של כתב זה הוא בהודו עצמה. מסייעות להנחה זו הכתובות הקדומות הטרום-הינדיות שנתגלו בהראפה ובמואנג'ודארו מהאלף השני והשלישי לפנה"ס. לעומת זאת בקרב החוקרים מחוץ להודו מקובלת ההנחה[דרוש מקור] כי כתב זה התפתח מהכתב הארמי, תאוריה הנתמכת בצורתן הדומה של האותיות לאותיות הארמיות. מדיה וקבצים בנושא בראהמי בוויקישיתוף topic/Shunga-script בראהמי, באתר אנציקלופדיה בריטניקה (באנגלית) בראהמי, באתר אנציקלופדיית ההיסטוריה העולמית (באנגלית) ערך זה הוא קצרמר בנושא בלשנות. אתם מוזמנים לתרום לוויקיפדיה ולהרחיב אותו.
הפועל אשקלון (פירושונים)

האם התכוונתם ל... הפועל אשקלון – קבוצת כדורגל ישראלית הפועל אשקלון (כדוריד נשים) – קבוצת כדוריד נשים ישראלית הפועל אשקלון (סיוף) – קבוצת סיף ישראלית
אנדראס הינקל

אנדראס הינקל (גרמנית: Andreas Hinkel; נולד ב-26 במרץ 1982) הוא כדורגלן עבר גרמני אשר שיחק בעמדת המגן, וכיום מאמן כדורגל. הינקל החל את הקריירה בקבוצה הבוגרת של שטוטגרט בשנת 2000, ובעונת 2002/2003 סיים עם קבוצתו את הבונדסליגה במקום השני. עונה לאחר מכן, שיחק לראשונה בליגת האלופות. במרץ 2004, סבל מפציעה שמנעה ממנו לשחק תקופה ארוכה. ב-23 ביוני 2006 חתם הינקל על חוזה לארבע שנים במועדון הספרדי סביליה. לפי דיווחים שונים, סביליה שילמה עבורו כ-4 מיליון אירו. הינקל זכה עם סביליה בגביע אופ"א בשנת 2007, אחרי ניצחון בגמר מול אספניול. בנוסף זכה עם סביליה גם בסופר קאפ האירופי, לאחר ניצחון ברצלונה. ב-4 בינואר 2008 הוא חתם בסלטיק מליגת העל הסקוטית תמורת 1.9 מיליון לירות שטרלינג, לאחר שלא הרבה לשחק בעמדת המגן של סביליה בגלל התחרות על המקום בהרכב עם דניאל אלבש. הוא ערך את הופעת הבכורה שלו בניצחון 3 - 0 על סטירלינג אלביון בגביע הסקוטי, שמונה ימים לאחר הצטרפותו לקבוצה. את שערו הראשון בסלטיק הוא הבקיע בניצחון הביתי 3 - 0 על הארטס ב-16 בפברואר. בסיום העונה זכו הינקל וסלטיק באליפות, לאחר שהקבוצה צימצמה פער של 10 נקודות מיריבתה העירונית גלאזגו ריינג'רס. בעונה שלאחר מכן הפסידה סלטיק את האליפות לריינג'רס במחזור האחרון, אך ניצחה אותה בגמר גביע הליגה הסקוטית בתוצאה 2 - 0, ובאופן זה זכה הינקל בתוארו השני בקבוצה. ב-6 באוקטובר 2011 חתם בפרייבורג בהעברה חופשית, וב-10 בספטמבר 2012 הודיע על פרישה. הינקל נכלל בסגל הנרחב של נבחרת גרמניה. הוא ערך את הופעת הבכורה שלו במשחק מול נבחרת סרביה ומונטנגרו ב-2003. הוא היה בסגל הנבחרת ליורו 2004, אך החמיץ את מונדיאל 2006 בשל פציעה. לאחר פרישתו, החל הינקל לאמן בקבוצות נוער של שטוטגרט ובקבוצת המילואים. באוקטובר 2018 מונה הינקל כמאמן זמני של הקבוצה הבכירה של שטוטגרט, לאחר פיטוריו של טייפון קורקוט. כעבור מספר ימים, מונה במקומו מרקוס ויינצירל כמאמן הקבוע. מדיה וקבצים בנושא אנדראס הינקל בוויקישיתוף אנדראס הינקל, באתר Transfermarkt אנדראס הינקל, באתר Fussballdaten.de (בגרמנית) אנדראס הינקל, באתר WorldFootball.net אנדראס הינקל, באתר National Football Teams אנדראס הינקל, באתר FootballDatabase.eu פרופיל המאמן, באתר Transfermarkt
ג'וזפה רוסי

ג'וזפה רוסי (באיטלקית: Giuseppe Rossi; נולד ב-1 בפברואר 1987 בטינק, ניו ג'רזי) הוא כדורגלן אמריקאי-איטלקי המשחק בעמדת החלוץ בקבוצת ספאל. רוסי גדל במחלקת הנוער של קבוצת פארמה ובשנת 2004 עבר למחלקת הנוער של מנצ'סטר יונייטד. שנה לאחר מכן עלה לקבוצה הבוגרת בה הבקיע שער אחד בחמשת המשחקים בהם שותף עד לסיום העונה. בתחילת עונת 2006/2007 הושאל רוסי לניוקאסל יונייטד וגם בה הבקיע שער אחד בסיבוב השלישי של גביע הליגה האנגלית נגד פורטסמות'. לאחר שחזר מההשאלה ב-1 בינואר 2007, הושאל שוב, הפעם לקבוצת נעוריו פארמה, במדיה הציג יכולת מצוינת כשב-19 משחקים בהם שותף הבקיע 9 שערים. ב-31 ביולי 2007 נרכש רוסי על ידי ויאריאל תמורת 10 מיליון אירו. בוויאריאל הפך רוסי לשחקן בכיר בליגה הספרדית ובשלוש עונותיו הראשונות בקבוצה כבש 33 שערים. רוסי היה שותף בכל הנבחרות הצעירות של איטליה ולקראת אולימפיאדת בייג'ינג 2008 זומן לראשונה לסגל הנבחרת הבוגרת. רוסי סיים כמלך השערים של טורניר הכדורגל באולימפיאדת בייג'ינג, עם 4 כיבושים. את שערו הראשון במדי הנבחרת כבש במשחק ידידות נגד צפון אירלנד. תשעה ימים לאחר מכן כבש לראשונה במשחק רשמי, כשהבקיע צמד נגד ארצות הברית בגביע הקונפדרציות 2009. בנוסף על כך היה שותף לנבחרת במוקדמות מונדיאל 2010, שבסיומן העפילה איטליה למונדיאל מהמקום הראשון. ב-27 בנובמבר 2010, בהופעתו ה-18 במדי הנבחרת, נבחר רוסי על ידי המאמן צ'זרה פראנדלי לענוד לראשונה את סרט הקפטן במשחק נגד נבחרת רומניה. ב-4 בינואר 2013 חתם רוסי בפיורנטינה האיטלקית, לאחר 5 עונות בוויאריאל ו-54 שערים. ב-22 בינואר 2016 הושאל רוסי ללבאנטה הספרדית עד לסוף העונה. ב-28 באוגוסט 2016 הושאל רוסי לסלטה ויגו. ב-4 בדצמבר 2017 חתם רוסי בגנואה בה שיחק תשעה משחקים. בשנת 2019 נותר ללא קבוצה. לאחר שנה מחוץ למגרשים הצטרף בפברואר 2020 לקבוצת ריאל סולט לייק מליגת ה-MLS. מדיה וקבצים בנושא ג'וזפה רוסי בוויקישיתוף אתר האינטרנט הרשמי של ג'וזפה רוסי ג'וזפה רוסי, ברשת החברתית אקס (טוויטר) ג'וזפה רוסי, באתר Transfermarkt ג'וזפה רוסי, באתר Fussballdaten.de (בגרמנית) ג'וזפה רוסי, באתר Soccerway ג'וזפה רוסי, באתר BDFutbol ג'וזפה רוסי, באתר WorldFootball.net ג'וזפה רוסי, באתר National Football Teams ג'וזפה רוסי, באתר FootballDatabase.eu פרופיל באתר הרשמי של ויאריאל ערך זה הוא קצרמר בנושא כדורגלנים איטלקים. אתם מוזמנים לתרום לוויקיפדיה ולהרחיב אותו.
טרפן (סוס)

טרפָּן (שם מדעי: Equus ferus ferus) הוא תת-מין של סוס רמכי, נקרא גם בשם סוס הבר האירואסיאתי. הטרפן הופיע כבר בציורי המערות של האדם הקדמון מלפני 15,000 שנה. הוא לא היה גדול מפוני שטלאנדי, פרוותו הייתה אפורה, רגליו מפוספסות וחוטמו היה מגושם. הוא נתגלה על ידי הרומאים בפלישתם לספרד ובעבר היה נפוץ במקומות רבים באירופה. הטרפן האחרון נכחד ברוסיה בשנת 1909. מקור השם "טארפן" או "טארפני" הוא בשפות הטורקיות (קירגיזית או קזחית), ומשמעותו היא "סוס פראי". הטארפן הוגדר כ-תת מין ייחודי על ידי הבוטנאי יוהאן פרידריך גמלין בשנת 1774, כאשר נצפה בסמוך לעיר וורונז' בדרום מערב רוסיה. מקובל לתאר שני תת-מינים של טרפן: טארפן היער וטארפן הערבה, אם כי נראה שיש הבדלים קלים בלבד בין שניהם. הפרט האחרון, שמת בשבי בשנת 1909, היה בגובה 145 ס"מ באזור הכתפיים, בעל רעמה דלילה, רגליים כהות, וסימנים ייחודיים על גופו, כדוגמת פסים על גבו ועל הכתף. מדיה וקבצים בנושא טרפן בוויקישיתוף טרפן, באתר ITIS (באנגלית) טרפן, באתר GBIF (באנגלית) טרפן, באתר אנציקלופדיה בריטניקה (באנגלית) ערך זה הוא קצרמר בנושא יונקים. אתם מוזמנים לתרום לוויקיפדיה ולהרחיב אותו.
סטיב קין

סטיב קין (באנגלית: Steve Keen; נולד ב-28 במרץ 1953) הוא כלכלן פוסט-קיינסיאני אוסטרלי, לשעבר פרופסור חבר לכלכלה באוניברסיטת מערב סידני. הוא מזוהה מבקר גם את הכלכלה הנאו-קלאסית המודרנית וחלק מעקרונות הכלכלה המרקסיסטית כלא-עקביות, לא-מדעיות וחסרות בסיס אמפירי. קין הושפע בעיקר בהגותו הכלכלית מהיימן מינסקי, פיירו סראפה (Piero Sraffa) וג'וזף שומפטר. עבודתו העכשווית מתמקדת בעיקר על מודלים מתמטיים וסימולציות של חוסר יציבות פיננסית. עבודתו זכתה לחשיפה רבה יותר לאחרונה בגלל שהוא חזה את המשבר הכלכלי העולמי של שנת 2008. קין נולד בשנת 1953 לאב בנקאי. הוא החל ללמוד כלכלה באוניברסיטת סידני בשנת 1971, אבל לאחר שהרגיש שאין קשר אמיתי בין הנוסחאות שלמד לבין המציאות הכלכלית עבר ללמוד משפטים, תחום בו קיבל תואר ראשון, תוך שהוא ממשיך לקחת קורסים בכלכלה. לאחר סיום לימודיו עבד כמורה, עיתונאי שסיקר את תחום המחשבים ובארגון סיוע בינלאומי. עזרה בסיוע לארגון של עסקים גרמה לו לשוב ולהרהר בבעיות שבטענות הרווחות של אנשי הכלכלה ועל כן החליט לשוב לאקדמיה. הוא עשה תואר שני בכלכלה באוניברסיטת ניו סאות' ויילס. במהלך לימודיו נתקל במאמר של היימן מינסקי שהסביר את המשברים הכלכליים בהתרחבות האשראי בתקופות שפע והחליט לעשות דוקטורט בנושא. בהמשך הוציא את הספר Debunking Economics בו מוצגת ביקורתו המקיפה על הכלכלה הנאו-קלאסית. רוב עבודותיו של סטיב קין מתמקדות בפיתוח תאוריית Financial Instability Hypothesis של היימן מינסקי. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. Lee, Frederick S. and Steve Keen (2004): "The Incoherent Emperor: A Heterodox Critique of Neoclassical Microeconomic Theory", Review of Social Economy, V. 62, Iss. 2: 169-199 Co-editor of: Commerce, Complexity and Evolution: Topics in Economics, Finance, Marketing, and Management: Proceedings of the Twelfth International Symposium in Economic Theory and Econometrics. New York: Cambridge University Press. ISBN 0-521-62030-9. מדיה וקבצים בנושא סטיב קין בוויקישיתוף סטיב קין, ברשת החברתית פייסבוק סטיב קין, ברשת החברתית אקס (טוויטר) סטיב קין, ברשת החברתית Goodreads סטיב קין, באתר גוגל סקולר הבלוג של "Debunking Economics", באתר האישי של סטיב קין הבלוג של סטיב קין מיקי פלד, התסכול עלול להביא לשובו של הפאשיזם, באתר כלכליסט, 30 בנובמבר 2011 מיקי פלד, אג'יו: הזומבים בדלת, באתר כלכליסט, 18 במאי 2017 יונתן קירשנבאום, ‏סינדרום קסנדרה, באתר דבר העובדים בארץ ישראל, 14 בספטמבר 2018 יונתן קירשנבאום, ‏"הכלכלה מקבלת רק פירורים שנופלים מהשולחן של המגזר הפיננסי", באתר דבר העובדים בארץ ישראל, 1 באוגוסט 2019 ארז רביב, ‏פרופ' סטיב קין: "הריבית תורמת לאינפלציה. הכלכלנים לא הבינו את קיינס", באתר דבר העובדים בארץ ישראל, 1 באוגוסט 2023 Jenny Tabakoff, Profile: Steve Keen, August 27, 2008, The Sydney Morning Herald Debunking Economics: The Naked Emperor of the Social Sciences, (2001, Pluto Press Australia) ISBN 1-86403-070-4 Steve Keen, Steve Keen’s DebtWatch No 31 February 2009: “The Roving Cavaliers of Credit”, Debtwatch ,January 31st, 2009 Steve Keen (1995): "Finance and economic breakdown: modelling Minsky’s Financial Instability Hypothesis", Journal of Post Keynesian Economics, Vol. 17, No. 4, 607–635
רומיאו

האם התכוונתם ל... גיבור המחזה רומיאו ויוליה מאת ויליאם שייקספיר רומיאו! – קומדיית מצבים אמריקאית אוריול רומאו – כדורגלן ספרדי קטלוני אלפא רומיאו – חברה איטלקית לייצור מכוניות מייקל רומיאו – גיטריסט אמריקאי, חבר להקת הפרוגרסיב מטאל "סימפוני אקס" מקס רומיאו – מוזיקאי רגאיי שורשי ורסטאמן מג'מייקה "רומיאו" - שיר מאת יהודה פוליקר וצרויה להב, שביצעה יהודית תמיר. מילות השיר "רומיאו", באתר שירונט אישים ששמם הפרטי הוא רומיאו
פורטופינו

פורטופינו (באיטלקית: Portofino) הוא כפר דייגים קטן, נפה מינהלית ואתר נופש ידוע בנפת ג'נובה על חוף הריביירה האיטלקית. הכפר, אשר בתיו מרוכזים סמוך לנמל קטן, נחשב בעיני רבים כאחד הנמלים היפים ביותר באגן הים התיכון. על פי ההיסטוריון פליניוס הזקן, פורטופינו נוסדה על ידי הרומאים אשר קראו למקום "פורטוס דלפיני" (בלטינית: Portus Delphini), מילולית "נמל הדולפינים", לציון מספרם הגבוה של הדולפינים במפרץ טיגוליו. היישוב מוזכר בתעודה משנת 986 שניתנה על ידי אדלייד קיסרית האימפריה הרומית הקדושה אשר סיפחה את המקום למנזר סן פרוטוזו די קפודימונטה (San Fruttoso di Capodimonte). בשנת 1171 סופח היישוב, יחד עם סנטה מרגריטה ליגורה, לאזור השיפוט של קומונת רפאלו. לאחר שנת 1229 השתייך היישוב לרפובליקה של ג'נובה. הנמל הטבעי שבמרכז היישוב אפשר לתושבי המקום להחזיק בצי סירות דיג, אולם גודלו לא אפשר מעגן קבוע לצי הסוחר של רפובליקת ג'נובה, אלא כמפלט בעיתות סערה בלבד. בשנת 1409 נמכרה פורטופינו לרפובליקת פירנצה על ידי שארל השישי, מלך צרפת, אולם לאחר שסולק מג'נובה, השיבה פירנצה את היישוב לשליטת הרפובליקה של ג'נובה. במאה ה-15 היה היישוב בשליטת משפחות פאודליות. בשנת 1815 הפך היישוב לחלק מממלכת סרדיניה והחל משנת 1861 הפך חלק מאיחוד איטליה. החל משלהי המאה ה-19 החלו תיירים בריטים מן המעמד האריסטוקרטי ואחריהם תיירים בני לאומים אחרים, לבקר את פורטופינו, שאליה ניתן היה להגיע בכרכרות סוסים מן היישוב סנטה מרגריטה ליגורה. הדיפלומט הבריטי אוברי הרברט (1880–1923) היה אחד מן התיירים הבריטים הראשונים אשר רכש וילה בפורטופינו. עד מהרה רכשו בריטים נוספים בתים בכפר, כדי לשמשם בחופשותיהם. בשנות ה-50 עברו לראשונה הכנסות הכפר מתיירות את ההכנסות מדיג, אשר היה עד לאותה עת ענף ההכנסה העיקרי בכפר, וקו החוף של היישוב הפך לרצף של בתי קפה ומסעדות. יופיו של היישוב סיפק השראה לבניית חיקויים במקומות שונים בעולם. בפארק השעשועים טוקיו דיסניסי ביפן נבנה העתק של חזית הכפר הפונה לים. העתק של הכפר נבנה אף באתר הנופש יוניברסל אורלנדו בפלורידה וכן באתר נופש בניו זילנד. שמו של המקום התפרסם גם בזכות להיטה של הזמרת דלידה ב-1959, "Love in Portofino". הצייר המפורסם ביותר של פורטופינו היה ג'וזפה אמיזני, אשר צייר את נופיה ונפטר בה בשנת 1941. נופה של פורטופינו, ציור של ג'וזפה אמיזני. נמל פורטופינו. העיירה ממרחק מה. ערב יורד על הכיכר בפורטופינו. מראה כללי מנקודת תצפית גבוהה. כנסיית ס.ג'ורג' על הגבעה, מעל העיירה. נמל פורטופינו ובניינים בצבעי חום-ורוד סביבו. אתר האינטרנט הרשמי של פורטופינו (באיטלקית) האתר הרשמי של פורטופינו, באיטלקית שמורת הטבע פורטופינו פורטופינו, באתר אנציקלופדיה בריטניקה (באנגלית)
ניקולס ואסקס

ניקולס דייגו ואסקס מנטובאני (בספרדית: Nicolás Diego Vázquez Mantovani; נולד ב-12 ביוני 1977, אוליבוס, בואנוס איירס, ארגנטינה), הידוע בשם ניקולס ואסקס, הוא שחקן ארגנטינאי. ואסקס ידוע בתפקידו בטלנובלה הארגנטינאית של כריס מורנה, "כמעט מלאכים" שם שיחק את ׳ניקולס באוור׳. ב-1998 ואסקס החל את קריירת המשחק שלו ב־RRDT בה שיחק את איסמעאל ברוטיסיו. מאוחר יותר, באותה שנה, השתתף בטלנובלה "קיץ נצחי" של כריס מורנה, בה שיחק את ליסנדרו. בין השנים 2002–2003 ואסקס לוהק לתפקיד פטו גיג'אן בסדרה "האהבות שלנו" של אדריאן סואר, תפקיד זה גרם לוואסקס לפרסום רב. בנוסף, הוא שיחק ב"האכסניה" לצד לואיסנה לופילטו, ובשנת 2005 בסיטקום "מי הבוס?" לצד ג'ינלה נאיירה, אשר מבוסס על הסדרה האמריקאית "מי הבוס?". בשנת 2006 ואסקס חזר לעבוד עם כריס מורנה בסדרה "אלמה פיראטה" בתור המחליף של מריאנו מרטינס, ולצד לואיסנה לופילטו ובנחמין רוחאס. בשנים 2007–2008 ואסקס המשיך לעבוד עם כריס מורנה ולוהק לתפקיד הראשי בסדרת הנוער "כמעט מלאכים", לצד אמיליה אטיאס, מריאנה אספוסיטו, חואן פדרו לנסאני, אאוחניה סוארס, גאסטון דלמהאו וניקולס ריירה בדמות ניקולס. לאחר מכן ואסקס פרש מהסדרה, אך חזר לפרק האחרון של העונה הרביעית בשנת 2010, יחד עם שאר ההרכב. ואסקס מוכר גם מהתיאטרון, הוא שיחק בהצגה במאר דל פלאטה שנקראת "שמועות" יחד עם קרלין קאלבו וריינה ריצ'. ואסקס גם ידוע כיוצר, הוא כתב מופע קומי וגם כיכב בו לבדו. המופע נקרא "מוטציה". מופע זה נחשב להצלחה גדולה מאוד של ניקו ובעקבות ההצלחה ניקו יצר עוד מופע המשך לראשון שנקרא "מוטציה לתחיה". ואסקס גם הופיע בהצגה שנקראת "חסרי בושה" בה גילם חשפן. בשנת 2005 ואסקס השתתף בסרט "גורלי הטוב". באותה שנה הוא דיבב את קולו של "ראג'ו מקאווין" בסרט "מכוניות", וב-2009 שיחק נהג מונית בסרט "אבא ליום אחד" לצד ניקולס קאברה, לואיסנה לופילטו וחימנה אקרדי. בשנת 2011 ואסקס חזר לשחק בטלוויזיה בטלנובלה "היחידים (Los únicos) מבית "פול-קא"' לצד מריאנו מרטינס, ברנדה אסניקר, אאוחניה סוארס וחימנה ברון. הסדרה זכתה להצלחה רבה בארגנטינה וכללה 190 פרקים. בשנת 2012 ואסקס המשיך לעונה השנייה של "היחידים" לצד אמיליה אטיאס, אאוחניה סוארס וברנדה אסניקר, וגילם את דמותו של רובן האגי, אך הסדרה הורדה מהמסכים לאחר 53 פרקים בשל רייטינג נמוך. בשנת 2013 לקח חלק ב-20 פרקים של הסדרה המצליחה "רק את" (Solamente vos) לצד דמויות מוכרות מאוד בארגנטינה כמו נטליה אוריירו, אדריאן סואר, אאוחניה סוארס, מריאנה אספוסיטו ועוד. בשנים 2015–2016 השתתף ב-"Milagros en campaña". ב-2016 השתתף בהצגה "הצד השני של המיטה", לצד בנחמין רוחאס. ב-24 באפריל 2006 נישא ואסקס לשחקנית מרסדס פונס איתה הוא ניהל קשר זוגי במשך 6 שנים. אחרי פחות משנה הם התגרשו, ב-20 באוגוסט 2007. מ-2007, מנהל ואסקס מערכת יחסים עם השחקנית הארגנטינאי חימנה אקרדי, אשר הופיעה לצדו בטלנובלה הארגנטינאית "כמעט מלאכים". ב-2013 דווח שאקרדי הרתה, אולם היא עברה הפלה טבעית. ב-10 בדצמבר 2016, נישאו ואסקס ואקרדי. ב-16 בדצמבר 2016, כשישה ימים לאחר נישואיו עם אקרדי, אחיו של ואסקס, השחקן הארגנטינאי סנטיאגו ואסקס, נפטר בפתאומיות בחופשה ברפובליקה הדומיניקנית. מדיה וקבצים בנושא ניקולס ואסקס בוויקישיתוף ניקולס ואסקס, ברשת החברתית אקס (טוויטר) ניקולס ואסקס, ברשת החברתית אינסטגרם ניקולס ואסקס, סרטונים בערוץ היוטיוב ניקולס ואסקס, במסד הנתונים הקולנועיים IMDb (באנגלית)
מאגורה

מַאֲגוּרָה (מלשון אגר; בערבית קרויה "חראבה", harabe) היא בור מים חצוב במדרון, הכולל מדרגות חצובות המובילות לתוכו. המאגורות אמורות לאסוף ולשמור מי נגר עלי. בדרך כלל נבנות המאגורות על גדה של ערוץ נחל ומי השיטפונות הזורמים בו מוטים על ידי תעלות אל פתחה. מאגורות קיימות במקומות רבים בארץ ישראל. הן אופייניות לנגב (למשל, בנחל חווארים ובמצד מאגורה שבאזור שדה בוקר, ובבורות לוץ), ומצויות גם במדבר יהודה, בנחל חצצון, בנחל יעלים ובוואדי חשנה (יובל של נחל קומראן). מנחם מרכוס, מאגורת ענק בואדי ח'שנה, טבע וארץ, תשרי-חשוון תשמ"ו, ספטמבר-אוקטובר 1985, כ"ז 6
ניבירו

ניבירו הוא שמה של פלנטה, אשר לפי המקובל כיום היא דמיונית וחסרה במערכת השמש, וממנה הגיעו האלים על פי המיתוס השומרי. קיימת תאוריה פסבדו-מדעית המנסה לקשר בין ביקור חוצנים על כדור הארץ לבין המיתוס השומרי. התאוריה מיוחסת לזכריה סיטשין, סופר הטוען שהוא חוקר התרבות השומרית אף כי חסרה לו השכלה פורמלית בתחום הארכאולוגיה. בבסיס התאוריה עומד סיפור המיתוס השומרי, וחותם שומרי עתיק, הנקרא VA243 על פי המקוטלג במוזיאון ברלין. בחותם זה ישנו ציור של שנים עשר כוכבי לכת, המקיפים את כדור הארץ. היות שבתקופה העתיקה נחשבו השמש והירח לכוכבים המקיפים את כדור הארץ, תומכי התאוריה מפרשים את ציור כוכבי הלכת כציור המעיד על עשרה כוכבי לכת, הנמצאים כביכול במערכת השמש, כאשר העשירי בהם אחרי התשעה הידועים לנו כיום (כולל פלוטו, שבינתיים הורד מעמדו מכוכב לכת לכוכב לכת ננסי) הוא כוכב הלכת ניבירו. השם "ניבירו" פירושו באכדית קדומה, "נקודת מעבר" וזכריה סיטשין היה זה שהעניק שם זה ב-1976 לכוכב הלכת התאורטי שלו. ניבירו נזכר באנומה אליש ככוכב שנוסד על ידי מרדוך כדי להוות ציר למערכת הכוכבים בשמים ולשמור על מהלכיהם. ב-1843, ג'ון קאוץ' אדמס, מתמטיקאי ואסטרונום בריטי, הגיע למסקנה שמקור ההפרעה למסלול אורנוס נעוץ בהשפעת כבידה מכוכב לכת אחר וכך התגלה נפטון. בצורה דומה התגלה בהמשך גם פלוטו, אך הוא לא סיפק במשך שנים את כל המסה הדרושה לפי חישובי המדענים ומכאן תחילת החיפוש אחרי כוכב לכת עשירי. כיום מסתבר שהחוקרים טעו במדידה, וכל כוכבי הלכת כביכול, שהתגלו אחרי פלוטו היו קטנים ולכן אף נפתחה בעבורם קטגוריה חדשה - כוכבי לכת ננסיים. למרות זאת, זכריה סיטשין ומעריציו עדיין מחפשים את הפלנטה החסרה ומזהים אותה עם ניבירו, אשר לפי הטענה הוא בעל מסלול אליפטי המקיף את השמש מידי 3,600 שנים. נאס"א עוקבת כל העת אחר השמים בחיפוש אחר אסטרואידים המסכנים את כדור הארץ וכוכב לכת כה גדול לא היה יכול להתחמק ממכשירי התצפית שלה. חסידי התאוריה סבורים לפיכך, כי נאס"א מעדיפה להכחיש את המידע שברשותה כדי למנוע בהלה ציבורית. הם גם טוענים כי חור במערכת התצלומים של Google Earth הוא מקום שהמידע נמחק ממנו כדי להסוות את ניבירו. טענה נוספת קושרת צילום של ערפילית המרוחקת ממערכת השמש, שאינה חלק ממנה, כאילו מדובר בניבירו. נמסיס (כוכב משוער) טיכה (כוכב לכת משוער) כוכב לכת תשיעי (משוער) מדיה וקבצים בנושא ניבירו בוויקישיתוף 2012: אין שום כוכב לכת X (ניבירו) באתר הידען שי שמש, ליאור רובננקו, והרי החדשות: כוכב לכת מסתורי לא עומד להשמיד את כדור הארץ. באתר מדע גדול, בקטנה. יוני 2017 עמנואל פרידמן, "The Marduk Star Nēbiru" אנומה אליש, לוח חמישי, שורה 6
יאיר פרץ

יאיר פרץ (נולד ב-2 במרץ 1954) הוא איש ציבור ישראלי, שכיהן כחבר הכנסת מטעם ש"ס בכנסת ה-15 וה-16. פרץ נולד בשנת 1954 במרוקו ועלה לישראל ב-1961. הוא שירת בצה"ל בנח"ל, ואחר כך למד לימודי הוראה לתואר שני ולימודי עבודה סוציאלית. פרץ כיהן בין היתר כפקיד סעד. הוא היה חבר בית הנבחרים של ההסתדרות הכללית, וחבר דירקטוריון במספר חברות ("משען", מפעלי שיקום, קרן סביל, מועצת המוסד לביטוח לאומי ועוד). בין השנים 1993–1998 כיהן כחבר המועצה האזורית שפיר, ואף התמודד ללא הצלחה לראשות המועצה. נבחר לראשונה לכנסת ב-1999. לאורך שנות כהונתו, שימש, בין היתר, כיו"ר סיעת ש"ס, כיו"ר ועדת העבודה והרווחה, כיו"ר הוועדה למאבק בנגע הסמים וכיו"ר הוועדה לפתרון בעיית העובדים הזרים. בכנסת ה-16 כיהן כיו"ר השדולה לקידום יחסים עם הקהילות הנוצריות בעולם וחבר בשדולה לאיכות הסביבה. ב-23 במרץ 2006 הודה פרץ בקבלת דבר במרמה, במסגרת עסקת טיעון, עקב קבלת תואר אקדמי במרמה מטעם שלוחת אוניברסיטת ברלינגטון בישראל. הוא נידון ל-12 חודשי מאסר על תנאי וקנס של 6,000 ש"ח. אחרי הרשעה זו התפטר מהכנסת, אולם היה שוב מועמד ברשימת ש"ס לכנסת ה-17 במקום ה-14 ולא נכנס לכנסת. נשוי ואב ל-8, גר ביישוב הקהילתי אלומה ליד קריית גת. יאיר פרץ, באתר הכנסת יאיר פרץ, באתר כנסת פתוחה לילך ויסמן, יובל יועז, אסף כרמל, ח"כ יאיר פרץ מש"ס הורשע בקבלת תואר אקדמי במרמה והתפטר מהכנסת, באתר הארץ, 18 בנובמבר 2005 הדס מגן, ‏ח"כ יאיר פרץ בעקבות עמרי שרון: יודה בכתב אישום מתוקן במסגרת עיסקת טיעון, באתר גלובס, 16 בנובמבר 2005 שחר אילן, אנקיוולנטי, באתר הארץ, 31 בינואר 2006 יצחק דנון, ‏הרתעה בכפפות משי: שנת מאסר ע"ת וקנס של 6,000 ש' לח"כ לשעבר יאיר פרץ בפרשת התארים המזוייפים, באתר גלובס, 27 במרץ 2006 פ (ת"א) 2355/05 פרקליטות מחוז ת"א - פלילי נגד יאיר פרץ, ניתן ב-27.3.2006
Them Crooked Vultures

Them Crooked Vultures (תעתיק: ד'ם קרוקד וולצ'ורס; "הנשרים הרעים ההם", באנגלית) היא סופרגרופ אמריקאית המנגנת מוזיקת הארד רוק ובלוז רוק. הלהקה הוקמה בלוס אנג'לס, ארצות הברית, בשנת 2009 על ידי דייב גרוהל (מלהקות Foo Fighters ו-Nirvana), ג'ון פול ג'ונס (מלהקת Led Zeppelin) וג'וש הומי (מלהקות Queens of the Stone Age ו-Kyuss). שיתוף הפעולה בין שלושת חברי הלהקה הוזכר בתקשורת לראשונה בשנת 2005 על ידי גרוהל בריאיון למגזין מוג'ו שבו הצהיר: "הפרויקט הבא שאני מנסה להתחיל כולל אותי כמתופף, ג'וש הומי על הגיטרה וג'ון פול ג'ונס כבסיסט. זה האלבום הבא. זה לא יהיה גרוע." הלהקה הופיעה לראשונה במועדון "מטרו" בשיקגו, ב-9 באוגוסט 2009. ההופעה ארכה כ-80 דקות וכללה שירים מקוריים של הלהקה בלבד, ביניהם הושמעו לראשונה ""Elephants", "Scumbag Blues", "Caligulove" ושיר הסיום "Nobody Loves Me And Neither Do I". הופעתה הראשונה של הלהקה באירופה הייתה ב-19 באוגוסט 2009, באמסטרדם. ב-1 בספטמבר 2009 הכריזה הלהקה כי תקיים שני סיבובי הופעות בצפון אמריקה ובבריטניה באוקטובר ובדצמבר 2009, בהתאמה. כלל הכרטיסים לסיבוב ההופעות בבריטניה נמכרו בתוך פחות מ-12 דקות, הישג חסר תקדים בהתחשב בכך שהלהקה טרם הוציאה סינגל אחד רשמי בעת המכירה. ב-26 באוקטובר שוחרר הסינגל הראשון של הלהקה, שנקרא "New Fang". מספר ימים לאחר מכן, שוחרר הסינגל להורדה בחינם באינטרנט. זמן קצר אחר כך, הלהקה פרסמה באתר שלה את אלבום הבכורה במלואו בשיטת סטרימינג ואף שלחה אותו באמצעות דואר אלקטרוני לרשימת התפוצה שלה, תחת הכותרת "לעזאזל עם הסבלנות, בואו נרקוד". אלבום הבכורה של הלהקה, הנושא את שמה, שוחרר לחנויות באופן רשמי ב-16 בנובמבר 2009. דייב גרוהל אישר כי הלהקה עובדת על אלבום נוסף, שיהיה לדבריו "עוצמתי יותר מהאלבום הראשון". ג'וש הומי - שירה, גיטרה דייב גרוהל - תופים, קולות רקע ג'ון פול ג'ונס - גיטרה בס, קלידים, קולות רקע אליין ג'והנס - גיטרת קצב, קולות רקע, גיטרה בס, קלידים (בהופעות חיות בלבד) Them Crooked Vultures - 2009 New Fang - 2009 2009 - Mind Eraser, No Chaser מדיה וקבצים בנושא Them Crooked Vultures בוויקישיתוף אתר האינטרנט הרשמי של Them Crooked Vultures Them Crooked Vultures, ברשת החברתית פייסבוק Them Crooked Vultures, ברשת החברתית אקס (טוויטר) Them Crooked Vultures, סרטונים בערוץ היוטיוב Them Crooked Vultures, במסד הנתונים הקולנועיים IMDb (באנגלית) Them Crooked Vultures, באתר אפל מיוזיק (באנגלית) Them Crooked Vultures, באתר ספוטיפיי Them Crooked Vultures, באתר Last.fm (באנגלית) Them Crooked Vultures, באתר AllMusic (באנגלית) Them Crooked Vultures, באתר MusicBrainz (באנגלית) Them Crooked Vultures, באתר דיזר Them Crooked Vultures, באתר Discogs (באנגלית) Them Crooked Vultures, באתר Songkick (באנגלית) Them Crooked Vultures, באתר Genius Them Crooked Vultures, באתר בילבורד (באנגלית) Them Crooked Vultures, באתר טיידל (באנגלית) דף הלהקה ב-Facebook Stone Age Zeppelin Fighters Are Touring - מתוך האתר Antiquiet.com Them Crooked Vultures announce tour and ticket details - מתוך האתר NME Them Crooked Vultures Circle UK Skies - מתוך האתר Stereoboard Them Crooked Vultures' Twitter Page - מתוך האתר twitter.com Crooked Vultures Plotting Quick Second Album - מתוך האתר PreFixMag